Genealogical Society of SA, West Gauteng Branch: May 2009
Nelspruit. – Grafskenders het 'n tweede keer in ses weke op die Kaapsche Hoop-begraafplaas, suid van Nelspruit, toegeslaan.
In die jongste voorval is drie grafte oopgegrawe en die beendere is volgens die polisie vermoedelik verwyder.
Die grafskenders het die grafstene erg beskadig.
Dit kom nadat grafskenders ses grafte net voor die Paasnaweek omgedolwe en weer gedeeltelik toegegooi het.
Niemand is nog in verband daarmee aangekeer nie.
Die Universiteit van Pretoria (UP), wat opgrawings gedoen het, het bevind dat al die beendere uit die ses grafte waarmee gepeuter is, verwyder is.
Die Ngodwana-polisie ondersoek klagte van grafskending.
Die UP gaan môre weer opgrawings in die begraafplaas doen om te bevestig dat beendere in die jongste voorval ook verwyder is, het konst. Ngwako Kgofelo, woordvoerder van die Ngodwana-polisie, die naweek gesê.
Hy het gesê die polisie vermoed die beendere word gesteel vir moetie.
Die beendere word onder meer fyngemaal en misdadigers strooi byvoorbeeld voor 'n rooftog die fyngemaalde beendere oor hul lywe omdat hulle glo dit gaan hulle beskerm teen arrestasie of ander probleme.
Volgens Kgofelo is die polisie al raadop met die probleme by die Kaapsche Hoop-begraafplaas.
"Ons dink daaraan om die naburige Nelspruit-munisipaliteit te nader en te vra om dit te oorweeg om 'n draad om die begraafplaas op te rig," het Kgofelo gesê.
"Die gemeenskap van Kaapsche Hoop kan ook dalk help met die beveiliging." -- BEELD, 17 Mei 2009.
Date: Saturday, 16 May 2009;
Subject: The Van Wyks of Tarkastad;
Presenter: Ferdie van Wyk, member of the Northern Transvaal Branch of the GSSA;
Kort CV: Ferdie is gebore in 1942 in Les Marais, Pretoria. Hy is die enigste seun van Tom en Dawie van Wyk (Sy moeder was gedoop Izak Dawid Catharina van der Walt).
Hy matrikuleer in 1960 aan Hoërseunskool Helpmekaar waar hy hoofseun was. In 1962 het hy by die Staande Mag aangesluit. Hy het aan die Militêre Akademie, of te wel die Fakulteit Krygskunde van die Universiteit Stellenbosch gestudeer. Aan Unisa het hy 'n Honneursgraad in Strategiese Studies behaal. Dit het gelei tot 'n oorplasing na Militêre Inligting. Sy laaste pos in die SA Leër was met die rang van Brigadier verbonde aan die staf van Lt. Genl. Georg Meiring die Hoof van Die Leer.
Op 22 Desember 1992 verneem hy op TV dat hy, twee generaals en nog drie brigadiers deur oud-president FW de Klerk afgedank is.